Rikunarita-ORG/Wikinium huggingface dataset:
# A cappella

**A cappella** v hudbe označuje vokálnu hudbu alebo spev bez sprievodu hudobných nástrojov. V taliančine znamaná *a cappella* „ako v kaplnke“. Súvisí to s tým, že v stredoveku bolo zakázané v kostoloch používať hudobné nástroje.

A cappella bola často používaná v kresťanskej cirkevnej hudbe.

## Slovenské a cappella formácie

* Fragile
* Close Harmony Friends
* Octet Singers
* Kruhy
* Free Voices
* FUGA
* For you
* Crystals

## Zahraničné a cappella formácie

* The Real Group (Švédsko)
* Club For Five (Fínsko)
* The Swingle Singers (Veľká Británia)
* Flow of Voices (Česko)
* Take 6 (USA)
* Pentatonix (USA)

## Referencie
# Tamilnádu

|  |
| --- |
| Tamilnádu (तमिलनाडु) |
| Tamil Nadu |
| federálny štát |
| Štát |  India |
| Počet okresov | 32 |
|  |
| Súradnice | ﻿ / ﻿ |
| Hlavné mesto | Čennai (Madrás) |
|  |
| Rozloha | 130 058 km² (13 005 800 ha) |
|  |
| Obyvateľstvo | 62 405 679 (*2001*) *6.* |
| Hustota | 479,83 obyv./km² |
|  |
| Vznik | 1. november 1956 |
| Guvernér | Surjit Singh Barnala |
|  |
| Časové pásmo | UTC+5:30 |
| ISO 3166-2 | IN-TN |
|  |
| Oficiálny jazyk | tamilčina |
|  |
|  |
|  Interaktívna mapa
 |
|  |
| **Webová stránka:**  tn.gov.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Tamilnádu** alebo **Tamilnád** (po hindsky तमिलनाडु - *Tamilnādu*; do roku 1969: **Madrás** alebo **Madras**) je indický štát nachádzajúci sa na juhovýchode Indického polostrova. Ohraničuje zväzové teritóriom Puttučéri a susedí so štátmi Kérala, Karnátaka a Ándhrapradéš. Geograficky je ohraničený pohorím Východný Ghát na severe pohorím Anamalai na západe, na východe Bengálskym zálivom a Indickým oceánom na juhu.

## Referencie

## Iné projekty

Commons* Commons ponúka multimediálne súbory na tému **Tamilnádu**
# Kriket

Kriketový zápas
Kriketová loptička
**Kriket** (angl. cricket) je tímová loptová hra s malou loptou, ktorá sa hrá najmä v Spojenom kráľovstve a štátoch Commonwealthu. Patrí medzi najpopulárnejšie kolektívne športy na svete. Prvá zmienka o krikete pochádza zo 17. storočia, prvé známe pravidlá pochádzajú z roku 1744. Skutočná raná história nie je známa, avšak predpokladá sa, že hra je o stovky rokov staršia. Podľa prvých pravidiel sa kriket hral so zahnutou pálkou a dvoma kolíkmi. Jednotlivé pravidlá sa v histórii kriketu vyvíjali a menili.

Kriket sa na Slovensku momentálne (2011) hrá iba v jedinom klube, a to v Kriketovom Klube Hájske. Klub vznikol v roku 2000.

Medzinárodná organizácia, ktorá zastrešuje kriket vo svete, sa volá Medzinárodná kriketová rada.

## Iné projekty

Commons* Commons ponúka multimediálne súbory na tému **Kriket**
# Hajdarábad (mesto, Telangána)

|  |
| --- |
| Hajdarábad |
| Hyderabad |
| mesto |
|  Hajdarábad  |
| **Oficiálny názov:** హైదరాబాద్ |
|  |
| Štát |  India |
| Fed. štát | Telangána |
|  |
| Nadmorská výška | 505 m n. m. |
| Súradnice | ﻿ / ﻿ |
|  |
| Rozloha | 625 km² (62 500 ha) |
|  |
| Obyvateľstvo | 6 809 970 (*2011*) |
|  |
|

 Pozícia mesta v Indii
 |
|  Interaktívna mapa mesta
 |
|  |
| **Wikimedia Commons:**  Hyderabad |
| **Webová stránka:**  www.ghmc.gov.in/ |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Hajdarábad** (iné prepisy pozri Hajdarábad; telucky *హైదరాబాద్*) je hlavné mesto indického štátu Telangána. Do roku 2014 bol hlavným mestom štátu Ándhrapradéš (ktorý do roku 2014 zahŕňal aj územie dnešnej Telangány), pričom v rokoch 2014 - 2016/2024 prechodne slúžil ako hlavné mesto Telangány i Ándhrapradéšu.

Mesto zaberá 625 km² na brehu rieky Musi a obýva ho približne 6,8 milióna obyvateľov. Spolu s metropolitnou oblasťou činí počet obyvateľov 7,75 milióna, čím sa zaraďuje Hajdarábad na 4. miesto najľudnatejších miest v Indii a 6. miesto, čo sa týka aglomerácií v krajine. Mesto sa rozkladá v zvlnenom hornatom teréne v okolí vodných nádrží – vrátane nádrže Hussain Sagar s menom zakladateľa mesta – na sever od mesta. Priemerná nadmorská výška činí 542 metrov nad morom.

Mesto bolo založené v roku 1591. Hajdarábad bol v minulosti centrum obchodu s perlami a diamantmi, a naďalej býva označovaný za Mesto perál. Mnohé z tradičných mestských bazárov – Laad Bazaar, Begum Bazaar či Sultan Bazaar – ostalo otvorených po stáročia. Industrializácia počas 20.storočia však zaujala mnohé významné indické priemyselné, výskumné a finančné inštitúcie, vrátane Bharat Heavy Electricals Limited, Národného geofyzikálneho výskumného inštitútu a Centra pre bunkovú a molekulárnu biológiu. Špeciálna ekonomická zóna zameraná na informačné technológie povzbudila firmy z Indie aj zahraničia usadiť sa v meste. Vznik farmaceutických a biotechnologických závodov v meste počas 90.rokov 20.storočia prisúdil mestu nový prívlastok "Genómové údolie". Hajdarábad je s výnosmi 74 miliárd USD piatym najväčším prispievateľom do indického hrubého domáceho produktu. Mesto je vďaka teluckej kultúre druhým najväčším producentom indických filmov.

| Náboženstvo obyvateľov Hajdarábadu |
| --- |
| Náboženstvo |  |  | Percentá |  |
| Hinduisti |    | 55,41 % |
| Moslimovia |    | 41,17 % |
| Kresťania |    | 2,43 % |
| Iní |    | 0,97 % |
|  |

## Referencie
# Čennai

Mestská štvrť Majláppúr
**Čennai** (iné názvy pozri nižšie) je hlavné a najväčšie mesto indického štátu Tamilnádu. Nachádza sa na pobreží Bengálskeho zálivu. Počet obyvateľov v roku 2011 bol približne 7 miliónov ľudí (resp. pred rozšírením hraníc mesta uskutočneným v tom istom roku: 4,68 milióna ľudí).

## Názvy

Dnešný názov tohto mesta je: po slovensky **Čennai**, **Čennaí**, **Čénnaí**, **Čennaj**, **Sennai**, **Sennei**, nepresne [alebo po česky]: *Čenaj*; po anglicky: Chennai; po tamilsky: tamil. சென்னை - prepis: Čennai/Čennaí/Čennaj/Čennei/Sennai/Sennei - vyslov: [čennei] / [sennei].

Starší názov tohto mesta je: po slovensky **Madrás** alebo **Madras**; po anglicky Madras; po tamilsky மெட்ராஸ் - prepis: Medrás - vyslov: [medrás] alebo மதராஸ் - prepis: Madrás - vyslov: [madərás].

## Charakteristika

Čennai je najväčšie priemyselné a obchodné centrum južnej Indie, ako aj kultúrne, ekonomické a vzdelávacie centrum.[chýba zdroj]

Čennai patrí k turisticky najvyhľadávanejším mestám Indie. Turistický ruch tu zabezpečuje hlavne umelecký festival indickej kultúry. Mesto je domovom a dôležitým centrom národného tanca bháratanátjam.[chýba zdroj]

## Dejiny

Po mnoho storočí bola oblasť okolo Čennaia súčasťou rôznych indických kráľovstiev. Po príchode Britov si tu títo v roku 1644 zriadili sídlo vlády s hlavnou budovou Fort St. George a v 18. storočí tu vznikol významný námorný prístav. Po získaní nezávislosti Indie sa mesto stalo regionálnym centrom a hlavným mestom indického štátu Tamilnádu.[chýba zdroj]

## Zdroje

## Iné projekty

Commons* Commons ponúka multimediálne súbory na tému **Čennai**
# Premiéra

**Premiéra** (fr.) je prvé uvedenie divadelnej hry alebo filmu. V médiach sa tento pojem využíva aj pri prvom konaní športového podujatia. Opakom premiéry je derniéra.

## Zdroj

* FILIT – zdroj, z ktorého pôvodne čerpal tento článok.
# Uttarpradéš

|  |
| --- |
| Uttarpradéš (उत्तर प्रदेश) |
| Uttar Pradesh |
| federálny štát |
| Štát |  India |
| Počet okresov | 71 |
|  |
| Súradnice | ﻿ / ﻿ |
| Hlavné mesto | Lakhnaú |
|  |
| Rozloha | 243 286 km² (24 328 600 ha) |
|  |
| Obyvateľstvo | 166 197 921 (*2001*) *1.* |
| Hustota | 683,14 obyv./km² |
|  |
| Vznik | 14. november 1834 |
| Guvernér | Banwari Lal Joshi |
|  |
| Časové pásmo | UTC+5:30 |
| ISO 3166-2 | IN-UP |
|  |
| Oficiálne jazyky | hindčina, urdčina |
|  |
|  |
|  Interaktívna mapa
 |
|  |
| **Webová stránka:**  upgov.nic.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Uttarpradéš** (hind. उत्तर प्रदेश uttar pradéš) je indický štát nachádzajúci sa na severe krajiny. S počtom obyvateľov viac ako 190 miliónov je najľudnatejší štát v Indii a rozlohou 5. najväčší. Ak by bol Uttarpradéš samostatný štát, bol by 6. najväčší podľa počtu obyvateľov.

Geograficky sa nachádza na úrodnej Indogangskej nížine. Na severe má spoločnú medzinárodnú hranicu s Nepálom a indickým štátom Uttarákhand, na severozápade hraničí so štátmi Himáčalpradéš, na západe s Radžastanom, hlavným mestom Dillí a štátom Harijána, Madhjapradéš na juhu, Čhattísgarh a Džhárkhand na juhovýchode a s Bihárom na východe.

Administratívne a legislatívne centrum štátu je Lakhnaú, priemyselné a finančné centrum tvorí mesto Kanpur. Medzi ďalšie významné mestá patrí Iláhábád, Váránasí a Ágra.

## Referencie

## Iné projekty

Commons* Commons ponúka multimediálne súbory na tému **Uttarpradéš**
# Bollywood

**Bollywood** je neformálne meno jedného z centier indického filmového priemyslu sídliaceho v Bombaji. Vzniklo zložením názvu mesta – Bombaj – a Hollywoodu, centra amerického filmového priemyslu.

Mimo Indiu sa tento názov niekedy nesprávne používa ako označenie pre všetku indickú filmovú produkciu, aj keď ide len o filmy točené v hindčine. Okrem Bollywoodu existujú v Indii aj ďalšie centrá filmového priemyslu, kde sa točia filmy v ďalších indických jazykoch (v tamilčine – Kollywood, telugčine – Tollywood, bengálčine, a malajámčine).

Zo západného hľadiska sú skoro všetky bollywodské filmy muzikály. Aj v akčných filmoch sa tancuje a spieva, nemusí to nijako posúvať dej.

## Iné projekty

Commons* Commons ponúka multimediálne súbory na tému **Bollywood**

## Externé odkazy

* Festival bollywoodského filmu
* Stránky o Bollywoodu
* Bollywood dance Archivované 2011-04-14 na Wayback Machine

## Zdroj

*Tento článok je čiastočný alebo úplný preklad článku Bollywood na českej Wikipédii.*
# Veda o počítačoch

**Veda o počítačoch** alebo **počítačová veda** je vedná disciplína zaoberajúca sa teóriou, konštrukciou a použitím počítačov. (ČSN 36 9001; z angl. (ISO) *computer science*), v poslednej dobe sa uprednostňuje pojem počítačová veda (napríklad v slovenskej MDT). Na Slovensku sa počítače spravidla študujú v rámci informatiky, čo je súbor vedeckých disciplín a špeciálnych postupov pri spracovaní informácií (ČSN 36 9001).

Veda o počítačoch sa zaoberá aj konštrukciou, fungovaním a použitím počítačov pri spracovaní informácií. Počítačová veda kombinuje teoretické i praktické aspekty techniky, elektroniky, teórie informácií, matematiky, logiky a teórie ľudského správania. Oblasť výskumu počítačovej vedy siaha od programovania a počítačovej architektúry až po umelú inteligenciu a robotiku.

## Pozri aj

* Informatika

## Iné projekty

Commons* Commons ponúka multimediálne súbory na tému **Veda o počítačoch**

## Externé odkazy

* Definícia počítača na Webopédii (en) Archivované 2017-08-24 na Wayback Machine
* Slovník bežných počítačových termínov (en) Archivované 2007-09-03 na Wayback Machine